|  |
| --- |
|  |
| **Logo** | **REFERAT** |

**ATP Gjøvik - styringsgruppemøte**

**Møte nr.:** 2 / 2022

**Møtetid:** Fredag 3. juni kl. 09.00-10.30

**Til stede:** Innlandet fylkeskommune (IFK): Hanne Finstad, Sjur Strand (vara for Mona Cicilie Stormoen), Marit Espeland

Statens vegvesen (SVV): Hans Martin Asskildt

 Byen vår Gjøvik (BVG): Vibeke Askevold

Gjøvik kommune (GK): Ole Wilhelm Skundberg (vara), Henriette Sandstå, Arne Moen, Ragnhild Hoel

**Forfall/vara:** Torvild Sveen, Annika Birkelund, Mona Cicilie Stormoen

**Møtested:** Gjøvik rådhus/Teams

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Saksliste

1. Referat møte 1/2021, 27.01 2022
2. Ny prosjektleder for ATP Gjøvik
3. Møteplan høsten 2022
4. Orienteringssaker

4.1 Mulighetsstudie for Bjørnsons gate og Hunnsvegen

4.2 Mulighetsstudie for nytt parkeringsanlegg i Gjøvik sentrum

4.3 Byutviklingskonferansen 2022

4.4 Byregnskapet 2021

4.5 Andre orienteringssaker fra partene

1. Eventuelt

### MØTEDOKUMENT:

1. Referat fra møte 1/2022, 27.01 2022
Referat følger innkallingen som vedlegg. Godkjent referat legges ut på Gjøvik kommune sine nettsider og gjøres offentlig tilgjengelig på kommunens postliste.

*Vedtak*

*Referat fra møtet 27.01 2022 er godkjent. Referat deles på kommunens hjemmeside.*

2. Ny prosjektleder for ATP Gjøvik
Arne orienterte om ny prosjektleder for ATP Gjøvik. Henriette skal slutte i Gjøvik kommune til sommeren og dette var siste styringsgruppemøtet til Henriette. Ragnhild Hoel tar over som midlertidig prosjektleder for ATP Gjøvik etter sommeren.

*Vedtak*

*Styringsgruppa tar informasjon gitt i møtet til orientering.*

3. Møteplan for ATP Gjøvik 2022
Vedlagt sakslista følger møteplan for ATP Gjøvik 2022. Det er forslag om to møter i styringsgruppa, henholdsvis fredag 28.oktober og torsdag 08.desember 2022.

Kommentarer:

* Marit orienterte om at det er heldagsmøte for Sykkelbyene i Innlandet 08.desember. Dette vil mest sannsynlig ikke berøre medlemmer i styringsgruppa.

*Vedtak
Styringsgruppa godkjenner forslag til møtedatoer høsten 2022. Innkallinger til møtene sendes til partene.*

4. Orienteringssaker

4.1 Mulighetsstudie for Bjørnsons gate og Hunnsvegen

Henriette orienterte om innholdet i mulighetsstudien. Vedlagt referatet følger presentasjon.

Henriette informerte i saken om at krysset Bjørnsons gate og Hunnsvegen skal inngå i mulighetsstudie. Etter anbefaling fra Innlandet fylkeskommune, samt kommunens egen vurdering, er det besluttet at foreslåtte tiltak i krysset avventes inntil mulighetsstudien foreligger. Dette anses som hensiktsmessig da mulighetsstudien kan peke på nye løsninger for krysset enn de tiltakene som foreligger i dag. Politikerne i Gjøvik kommune er orientert om saken.

Kommentarer:

* Det ble diskutert utfordringene som oppstår i krysset Bjørnsons gate, Strandgata og Jernbanesvingen på dager med mye trafikk til/fra CC.
* Mye trafikk ut fra CC til Strandgata fører til at det forplanter seg ned mot RV 4
* Det er mottatt innspill fra CC om å utvide mulighetsstudien ned mot innkjøring til CC i Jernbanesvingen og rundkjøring RV 4.
* Arbeidsgruppa tar med seg innspillene fra CC og utfordringene ved inn/utkjøring til/fra senteret.
* Det ble kommentert at det er viktig å se på trafikkreguleringer og ikke gjøre omfanget av mulighetsstudien for stort.
* Det ble videre kommentert at det er viktig å ha et helhetlig perspektiv og se på trafikkflyten og trafikkregulering for hele sentrumsområdet, også utenfor det definerte området i mulighetsstudien. Mulighetsstudien må ikke være for begrenset slik at tiltak gir negative ringvirkninger andre steder.

4.2 Mulighetsstudie for nytt parkeringsanlegg i Gjøvik sentrum
Henriette orienterte om innholdet i mulighetsstudien. Vedlagt referatet følger presentasjon.

Kommentarer:

* Det ble stilt spørsmål ved dagens behov og framtidig kapasitet for parkering i sentrum. Dette skal inkluderes i mulighetsstudien.
* CC tilbyr seg at kommunen kan bruke parkeringsplassene på CC som byparkeringsplasser og at dette inkluderes i mulighetsstudien. Foreslås å gjøre noen kommunikasjonstiltak på dette.
* Det foreslås at mulighetsstudien inkluderer sykkelparkeringsplasser i p-anlegget, med enkel adkomst for syklister.
* Politikerne i Gjøvik kommune er opptatt av presset på parkeringsplasser i sentrum og håper mulighetsstudien kan bidra til å finne en god løsning for et framtidig parkeringsanlegg i sentrum.

Ragnhild orienterte om reguleringsplan for ny sentrumsadkomst for RV 4:

* Det er en stor og omfattende reguleringsplan.
* Det ble sett på som nødvendig å legge planen ut på høring for å motta innspill og komme videre i prosessen.
* Utvidet frist for høringsinnspill mot slutten av juni.
* Gjøvik kommune er kjent med innsigelsene som kommer fra IFK og SVV. Det er god dialog mellom partene.
* Mulig nytt offentlig ettersyn ut på høsten for å løse innsigelsene.

4.3 Byutviklingskonferansen 2022

Marianne Aashaug fra Byen vår Gjøvik var tilstede for å presentere status for byutviklingskonferansen 2022. Dato for konferansen blir onsdag 21.september 2022, kl. 09.00-15.30.

Vedlagt referatet følger presentasjon.

Kommentarer:

* Årets tema er «Ung i byen». Et tema som kan ha mange innganger.
* Barnetråkk kan dessverre ikke gjennomføres pga. tekniske utfordringer. Det foreslås å gjennomføre en spørreundersøkelse i stedet.
* Marit orienterte om at det skal være et Hjertesone-møte med Gjøvik skole 15.juni. Det er mulig det kan gjennomføres en spørreundersøkelse i den forbindelse.

4.4 Byregnskapet 2021

Henriette orienterte om byregnskapet 2021. Byregnskapet 2021 publiseres fortløpende og det er i dag publisert seks temaer.

4.5 Andre orienteringssaker fra samarbeidspartnerne

Ingen saker ble tatt opp.

*Vedtak*

*Informasjonen gitt i møtet tas til orientering.*

### 8. **Eventuelt**

Hanne informerte om at det 25.august arrangeres et seminar for grønnere og mer klimavennlig godstransport i Kongsvinger.